ডিজিটাল নিরাপত্তা আইন বাতিলের দাবিতে চট্টগ্রামে বিক্ষোভ
ডিজিটাল নিরাপত্তার নামে হয়রানিমূলক মামলা বন্ধ করতে এবং যুগান্তরের বিশেষ প্রতিনিধি মাহবুব আলম লাবলুর বিরুদ্ধে মিথ্যা মামলা প্রত্যাহারের দাবিতে গণসংহতি আন্দোলন চট্টগ্রাম জেলার বিক্ষোভ সমাবেশ অনুষ্ঠিত হয়।







বিক্ষোভ সমাবেশে গণসংহতি আন্দোলন চট্টগ্রাম জেলার সমন্বয়কারী হাসান মারুফ রুমীর সভাপতিত্বে প্রকৌশলী জাহিদুল আলম আল-জাহিদের সঞ্চালনায় বক্তব্য রাখেন জেলা নির্বাহী সমন্বয়কারী ফরহাদ জামান জনি, সম্পাদকমণ্ডলীর সদস্য মোর্শেদ আলম, চাঁন্দগাও থানা কমিটির সদস্য সচিব শেখ মইনুল আজাদ।




বিক্ষোভ সমাবেশে আরও উপস্থিত ছিলেন চট্টগ্রাম মহানগর কমিটির যুগ্ম আহ্বায়ক চিরন্তন চিরু, পাঁচলাইশ থানার সম্পাদক প্রকাশ মজুমদার বাবু, চাঁন্দগাও থানা কমিটির আহ্বায়ক শেখ ইকবাল মাসুদ, মহানগর নেতা সাধন দত্ত, জেলা ছাত্র ফেডারেশনের সাধারণ সম্পাদক শ্রীধাম কুমার শীলসহ প্রমুখ।
এতে বক্তারা বলেন, ডিজিটাল নিরাপত্তার নামে সংবিধানের সঙ্গে সাংঘর্ষিক স্বাধীন মতপ্রকাশে বাধা প্রদানকারী হয়রানিমূলক সব কালো আইন বাতিল করতে হবে।
রাষ্ট্রীয় নিরাপত্তা বাহিনী র্যাবের হেফাজতে সুলতানা জেসমিন হত্যার সুষ্ঠু তদন্ত করে দোষীদের বিচার করতে হবে। প্রথম আলো সম্পাদক মতিউর রহমান, সাংবাদিক শামসুজ্জামান শামস ও যুগান্তরের বিশেষ প্রতিনিধি মাহবুব আলম লাবলুর বিরুদ্ধে আনিত ষড়যন্ত্রমূলক মামলা প্রত্যাহার করতে হবে।

ডিজিটাল নিরাপত্তার নামে হয়রানিমূলক মামলা বন্ধ করতে এবং যুগান্তরের বিশেষ প্রতিনিধি মাহবুব আলম লাবলুর বিরুদ্ধে মিথ্যা মামলা প্রত্যাহারের দাবিতে গণসংহতি আন্দোলন চট্টগ্রাম জেলার বিক্ষোভ সমাবেশ অনুষ্ঠিত হয়।